b'\n_START_ARTICLE_\nNad\xc4\x83\xc8\x99, Timi\xc8\x99\n_START_SECTION_\nLocalizare\n_START_PARAGRAPH_\nSatul se situeaz\xc4\x83 \xc3\xaen zona de nord-est a jude\xc8\x9bului Timi\xc8\x99, la circa 16 km nord de ora\xc8\x99ul Reca\xc8\x99 \xc8\x99i circa 40 km nord-est de municipiul Timi\xc8\x99oara, \xc3\xaentr-o zon\xc4\x83 deluroas\xc4\x83 relativ izolat\xc4\x83 (Dealurile Lipovei).\n_START_SECTION_\nCuriozit\xc4\x83\xc8\x9bi\n_START_PARAGRAPH_\n\xc3\x8en ultimii ani se observ\xc4\x83 o reaprindere a interesului fa\xc8\x9b\xc4\x83 de aceast\xc4\x83 frumoas\xc4\x83 zon\xc4\x83 din partea fiilor satului care locuiesc \xc3\xaen prezent \xc3\xaen localit\xc4\x83\xc8\x9bile limtrofe Timi\xc8\x99oarei. Primii care si-au restaurat din temelii vechea locuin\xc8\x9b\xc4\x83 din Nad\xc4\x83\xc8\x99 au fost familia Mircea \xc8\x99i Lenu\xc8\x9ba Hoar\xc4\x83 (Topal\xc4\x83). \xc3\x8encep\xc3\xa2nd cu anul 2003 la ini\xc8\x9biativa acestei familii s-au organizat, \xc3\xaen fiecare an, \xc3\xaen Duminica a doua dupa Rusalii( Duminica Tuturor Sfin\xc8\x9bilor Rom\xc3\xa2ni) \xc3\xaent\xc3\xa2lniri ale fiilor satului Nad\xc4\x83\xc8\x99. Dac\xc4\x83 atunci au fost prezen\xc8\x9bi \xc3\xaen jur de 50 de persoane, \xc3\xaen anul 2007 au fost prezen\xc8\x9bi peste 500 de persoane. Aceste manifestari debuteaz\xc4\x83 cu o slujb\xc4\x83 religioas\xc4\x83 \xc3\xaen fa\xc8\x9ba bisericii, la troi\xc8\x9ba eroilor neamului, urmat\xc4\x83 de un program artistic sus\xc8\x9binut de interpre\xc8\x9bi de muzic\xc4\x83 popular\xc4\x83._NEWLINE_\xc3\x8en anul 2006 familiile Sarchiz Mihai jr., Cismadia Emil \xc8\x99i Suciu D. Vasile au \xc3\xaen\xc4\x83l\xc8\x9bat pe dealul de deasupra gropii de nisip, o frumoas\xc4\x83 troi\xc8\x9b\xc4\x83 \xc3\xaen amintirea tuturor locuitorilor acestei a\xc8\x99ez\xc4\x83ri. La ini\xc8\x9biativa unor fii ai satului \xc8\x99i urma\xc8\x99i ai acestora, s-au f\xc4\x83cut primele lucr\xc4\x83ri \xc3\xaen vederea pietruirii drumului de acces Sumei- Nad\xc4\x83\xc8\x99 (3 km), facilit\xc3\xa2ndu-se astfel o posibil\xc4\x83 repopulare a acestor meleaguri._NEWLINE_Leit-motivul transhuman\xc8\x9bei s-a identificat cu destinul localit\xc4\x83\xc8\x9bii Nad\xc4\x83\xc8\x99, care, \xc3\xaen ciuda tuturor vicisitudinilor istoriei, la fel ca fi pas\xc4\x83rea Phoenix, a \xc3\xaenviat, de fiecare dat\xc4\x83, din propria-i cenu\xc8\x99\xc4\x83.'